鄧竟成

鄧竟成係香港警務處前處長，綽號特警成、飛虎成、對不起長官、有志者。佢喺2007年1月16號接替李明逵出任處長。

鄧竟成喺1976年7月加入香港警隊，任職見習督察。佢曾經出任警隊多個唔同嘅前線職位，包括駐守警察機動部隊同特別任務連。佢喺2003年12月被升為警務處副處長，到咗2007年1月16日就升做警務處處長。

鄧竟成做警務處處長期間，警隊曾經多次傳出醜聞，例如2008年底有差人喺警署內強姦報案人。嚮2008年陳冠希鹹相案期間，鄧竟成嚮香港電台話收埋一張鹹相都可能犯法，而俾人嘈咗成個星期。

鄧竟成有一個仔都係做差人。

退休從商 
2016年加入香港航空有限公司任顧問成員。
2020年獲匯達交通新巴城巴有限公司行政總裁譚利民先生委任非執行董事一職。

選舉經歷 
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。

獎 
 世界華商基金會世界傑出華人獎

攷

類:世界傑出華人
類:全國政協香港委員
新法書院舊生
香港大學舊生
香港警務處處長
香港足球界人士
竟成